สวัสดีค่ะ หนุมีเรื่องจะปรึกษาค่ะ หนุมีประจำเดือนวันแรก วันที่ 5 กย แล้ววันที่ 7 กย ประจำเดือนใกล้หมด พอดีมีอะไรกับแฟน แต่แฟนหลั่งนอก แล้ววันที่ 8 กย ประจำเดือนหนุหมด อยากทราบว่าจะท้องไหมค่ะ หนุกินยาคุมมาได้ 3-4 เดือนแล้วค่ะ กินตรงเวลาไม่เคยลืม แต่เดือนนี้ ตอนมีประจำเดือนกินแผงเก่าที่ตัวยาเปงเม็ดแป้ง ตลอดช่วงมีประจำเดือน แผงใหม่กินเม็ดแรกวันที่ 9 กย ค่ะ
สวัสดีค่ะ หากได้ทานยาคุมกำเนิดต่อเนื่องมา 3-4 เดือนแล้ว และที่ผ่านมาได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดด็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.3% ไม่ว่าจะมีเพศสัมพันธ์ในช่วงการกินยาเม็ดใดก็ตาม รวมถึงในช่วงทานเม็ดแป้งด้วย อย่างไรก็ตาม ยาคุมกำเนิดไม่สามารถป้องกันได้ 100% โอกาสที่จะตั้งครรภ์ย่อมมีได้ แต่ก็ถือว่าน้อยมากค่ะ